News Update: ญี่ปุ่นครองแชมป์โลก 5 สมัย พาสปอร์ตทรงอิทธิพลที่สุดในโลก ไทยรั้งอันดับ 68 จากทั้งหมด 109 อันดับ - FINNOMENA
อินโฟเควสท์รายงานผลการจัดอันดับดัชนีพาสปอร์ตของเฮนลี่ย์ (Henley Passport Index) ประจำปี 2566 ระบุว่า ญี่ปุ่นครองแชมป์พาสปอร์ตทรงอิทธิพลมากที่สุดในโลกเป็นปีที่ 5 ติดต่อกัน โดยพลเมืองญี่ปุ่นสามารถเดินทางสู่จุดหมาย 193 แห่งทั่วโลกโดยไม่ต้องขอวีซ่า
11 ม.ค. 2566

อินโฟเควสท์รายงานผลการจัดอันดับดัชนีพาสปอร์ตของเฮนลี่ย์ (Henley Passport Index) ประจำปี 2566 ระบุว่า ญี่ปุ่นครองแชมป์พาสปอร์ตทรงอิทธิพลมากที่สุดในโลกเป็นปีที่ 5 ติดต่อกัน โดยพลเมืองญี่ปุ่นสามารถเดินทางสู่จุดหมาย 193 แห่งทั่วโลกโดยไม่ต้องขอวีซ่า
เกาหลีใต้และสิงคโปร์รั้งอันดับ 2 ร่วม โดยสามารถเดินทางสู่จุดหมาย 192 แห่งโดยไม่ต้องขอวีซ่า
ส่วนเยอรมนีและสเปนครองอันดับ 3 ร่วม โดยสามารถเดินทางสู่จุดหมาย 190 แห่งทั่วโลกโดยไม่ต้องขอวีซ่า
ขณะที่สหราชอาณาจักรอยู่ในอันดับที่ 6 กับ จุดหมาย 187 แห่ง และสหรัฐฯ อยู่อันดับที่ 7 จุดหมาย 186 แห่ง
สำหรับไทยอยู่ที่อันดับ 68 ร่วมกับเบลารุส จากทั้งหมด 109 อันดับ
อัฟกานิสถานยังคงอยู่ในอันดับรั้งท้ายในการจัดอันดับดัชนีพาสปอร์ตของเฮนลี่ย์ โดยสามารถเดินทางโดยไม่ต้องขอวีซ่าสู่จุดหมายเพียง 27 แห่ง ซึ่งห่างจากอันดับ 1 อย่างญี่ปุ่นถึง 166 แห่ง นับเป็นช่องว่างด้านการเดินทางที่กว้างที่สุดในประวัติศาสต์ 18 ปีของดัชนี
ทั้งนี้ ผลการจัดอันดับดัชนีพาสปอร์ตของเฮนลี่ย์ อ้างอิงข้อมูลจากสมาคมขนส่งทางอากาศระหว่างประเทศ (International Air Transport Association หรือ IATA) และจัดอันดับ 199 พาสปอร์ตทั่วโลกตามจำนวนจุดหมายปลายทางที่ผู้ถือพาสปอร์ตนั้นสามารถเดินทางไปได้โดยไม่ต้องขอวีซ่ามาก่อน
อ้างอิง: https://www.ryt9.com/s/iq38/3388437 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ญี่ปุ่น
พาสปอร์ต
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA